O‘ZBEKISTON RESPUBLIKASINING “EKSPO — 2000” UMUMJAHON KO‘RGAZMASIDA QATNAShIShI TO‘G‘RISIDA

Gannover shahrida (GFR) 2000-yil 1-iyundan 31-oktabrgacha o‘tkaziladigan “EKSPO — 2000” Umumjahon” ko‘rgazmasida O‘zbekiston Respublikasining qatnashishi munosabati bilan Vazirlar Mahkamasi qaror qiladi:
 1. Tashqi iqtisodiy aloqalar vazirligi O‘zbekiston Respublikasining “EKSPO — 2000” Umumjahon ko‘rgazmasida qatnashishi uchun mas’ul etib belgilansin.
 2. O‘zbekiston Respublikasi milliy ekspozitsiyasining yagona konsepsiyasini ishlab chiqish uchun 1 va 2-ilovalarga tashkiliy qo‘mita va respublikaning “EKSPO — 2000” Umumjahon ko‘rgazmasida qatnashishi bo‘yicha mualliflik jamoasi muvofiq tuzilsin.
 3. Tashkiliy qo‘mita:
 O‘zbekiston Respublikasining Umumjahon ko‘rgazmasida qatnashishi bo‘yicha tadbirlar rejasini bir oy muddatda ishlab chiqsin va tasdiqlasin;
 mualliflik jamoasi bilan birgalikda uch oy muddatda mavzu-ekspozitsiya rejasini ishlab chiqsin, eksponatlar ro‘yxatini tayyorlasin, respublika vazirliklari, idoralari va tashkilotlarini jalb etgan holda Umumjahon ko‘rgazmasida milliy ekspozitsiyani yaratish uchun zarur bo‘lgan eksponatlar, fotomateriallar, esdalik sovg‘alari, multimediya dasturi va boshqa reklama-axborot mahsulotlari o‘z vaqtida tayyorlanishini ta’minlasin;
 mualliflik jamoasi va Badiiy akademiya bilan birgalikda milliy stendning ramzi va logotipini ishlab chiqsin va tasdiqlasin.
 4. Tashkiliy qo‘mitaga axborot materiallarni tayyorlashda ilmiy muassasalar va tashkilotlar olimlari va mutaxassislarini jalb qilish huquqi berilsin.
 5. O‘zbekiston Respublikasi Madaniyat ishlari vazirligi, Makroiqtisodiyot va statistika vazirligi, Fanlar akademiyasi, Badiiy akademiya, Moliya vazirligi huzuridagi qimmatbaho metallar va qimmatbaho toshlar qo‘mitasi, “Musavvir” ilmiy-ishlab chiqarish markazi O‘zbekiston Respublikasi Tashqi iqtisodiy aloqalar vazirligining “O‘zekspomarkaz” savdo ko‘rgazma markaziga tarix, rang-tasvir, amaliy san’ati bo‘limini va “O‘zbekiston — tarixi va hozirgi kuni” multimediya dasturini barpo etish uchun zarur bo‘lgan maslahat yordami ko‘rsatsinlar, statistika, axborot materiallari va eksponatlarning berilishini ta’minlasinlar.
 6. Ma’lumot uchun qabul qilinsinki:
 O‘zbekiston Respublikasining “EKSPO — 2000” Umumjahon ko‘rgazmasida qatnashishi bo‘yicha xarajatlar O‘zbekiston Respublikasi homiy tashkilotlarining mablag‘lari hisobiga qoplanadi;
 respublika ekspozitsiyalarini joylashtirish uchun ko‘rgazma maydoni ijarasi uchun 1998-yilda to‘lanadigan boshlang‘ich badal 283 ming AQSh dollarini tashkil etadi.
 7. O‘zbekiston Respublikasi Tashqi iqtisodiy aloqalar vazirligi Umumjahon ko‘rgazmasida qatnashish bo‘yicha xarajatlarni qoplash uchun:
 homiy tashkilotlarning mablag‘larini jamlash uchun maxsus bank schyotini ochsin;
 ko‘rgazma tashkilotchilari tomonidan beriladigan imtiyozlarni hisobga olgan holda Moliya vazirligi bilan kelishilgan uzil-kesil xarajatlar smetasini tayyorlasin;
 uch oy muddatda homiy tashkilotlarning ro‘yxatini ishlab chiqsin va ular to‘laydigan mablag‘larni aniqlasin;
 ko‘rgazma maydoni ijarasi uchun boshlang‘ich va keyingi badallarni jamlangan homiylik mablag‘lari hisobidan to‘lasin.
 8. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T.Sultonov zimmasiga yuklansin.